Rulles (Habay)
Rulles, ass eng belsch Uertschaft an der Gemeng Habay, an der Provënz Lëtzebuerg.

Geschicht
Ëm 1260 huet Rulles zum Bann vu Étalle gehéiert, vun deem de Grof vu Chiny verschidden Deeler dorënner Rulles dem Grof vu Bar geschénkt hat. Bei enger Kricherei am Joer 1268 tëscht den Häre vu Bar an deene vu Lëtzebuerg, ass eng Vogtei entstanen déi eng Indivisioun an deenen zwou Grofschafte war. Dozou hunn d'Gemenge vu Buzenol, Chantemelle, Étalle, Vance a Villers-sur-Semois, d'Uertschafte Landin an Nantimont grad sou wéi Deeler vun Habay-la-Vieille a vu Mortinsart mat den Uertschaften Houdemont a Rulles gehéiert.

Dee Bezierk dee Ban d'Étalle genannt gouf, ass 1758 vun der Abtei Orval opkaaft ginn.

Bis zur belscher Gemengereform vun 1977 war Rulles eng eegestänneg Gemeng, zu där Chênet, Charmoye, Haloi, Harinsart, Mandebras, Marbehan, Orsinfaing, Pachi, Petit Moulin, Pigeon, Quatre Fils Aymon a Vachière gehéiert hunn.

Monumenter
 Bei der Bréck iwwer d'Rulles e Monument zu Éiere vun engem Chasseur ardennais deen do gefall ass.

Um Spaweck 

Uertschaften an der Provënz Lëtzebuerg
Fréier Gemengen an der Provënz Lëtzebuerg